छोले-कुलचे की दुकान में लगी आग
भरतपुर| शहरके मध्य लक्ष्मण मंदिर चौराहे पर बुधवार सुबह करीब 10 बजे छोले-कुलचे की दुकान में आग लग गई, जिससे आस पास के दुकानदारों में हड़कंप मच गया। आस पास के दुकानदारों ने आग पर सामूहिक प्रयासों से तत्काल काबू पा लिया। हालांकि बाद में नगर निगम की दमकल भी मौके पर पहुंच गई, जिसने भी पानी डालकर आग पूरी तरह बुझा दी। आग से दुकान में रखा सामान जल गया। नीम दरवाजा निवासी दीपक पुत्र सुरेश चंद की दीपक चाट भंडार के नाम से लक्ष्मण मंदिर के सामने छोले-कुलचे की दुकान है। सुबह चाय की दुकानदारी की थी। उसने बर्तन में आग जलाकर तापने के बाद उसे जली हालत में दुकान में रख दिया और ताला लगाकर घर चला गया। पीछे से उसमें से निकली चिंगारी से दुकान में आग लग गई। आग से धुंआ निकलते देख बाजार में हड़कंप मच गया। दुकानदार को घर से बुलाया और तब ताला खोलकर आग बुझाई गई।
hin_Deva hin_Deva